**Ministru kabineta noteikumu projekta**

**„Grozījumi Ministru kabineta 2014.gada 25.februāra noteikumos**

**Nr.116 „Būvkomersantu reģistrācijas noteikumi””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |

|  |
| --- |
| Noteikumu projekts izstrādāts, pamatojoties uz Būvniecības likuma 5.panta pirmās daļas 7.punktu, kurā noteikts, ka kārtību un nosacījumus komersantu reģistrācijai un pārreģistrācijai būvkomersantu reģistrā, izslēgšanai no reģistra, kā arī reģistra datu saturu un izmantošanas kārtību, par reģistrācijas darbībām maksājamās valsts nodevas apmēru, atvieglojumus un maksāšanas kārtību (grozījumi Būvniecības likumā 22.06.2017., kas stājas spēkā 10.07.2017.) nosaka Ministru kabinets.2014.gada 19.novembra Ministru kabineta sēdē (protokola Nr.63, 22.§) tika izskatīts „Informatīvais ziņojums „Par valsts nodevu būvniecības pakalpojumiem””. Saskaņā ar minētā protokollēmuma 2.punktu tika atbalstīts informatīvā ziņojuma secinājumu daļā ietvertais risinājums būvniecības nodevai aprakstīto mērķu sasniegšanai. Finansēšanai piedāvāts nodevu par reģistrācijas darbībām būvkomersantu reģistrā (Likums „Par nodokļiem un nodevām” 11.panta 23.1.punkts) paredzēt kā ikgadēju un piesaistīt to būvkomersantu apgrozījumam. Saskaņā ar protokollēmuma 3.un 4.punktu tika palielināti izdevumi budžeta programmā 20.00.00 “Būvniecība” un budžeta programmā 97.00.00 “Nozaru vadība un politikas plānošana”, paredzot finansēt no nozares regulējuma izrietošo uzdevumu izpildei nepieciešamos pasākumus, kā arī būvniecības kontroles sistēmas izveidi un nodrošināšanu.Ministru kabineta 2016.gada 31.maija sēdes protokola Nr.26, 39.§ “Informatīvais ziņojums "Par valsts budžeta izdevumu pārskatīšanas 2017., 2018. un 2019.gadam rezultātiem un priekšlikumi par šo rezultātu izmantošanu likumprojekta "Par vidēja termiņa budžeta 2017., 2018. un 2019.gadam" un likumprojekta "Par valsts budžetu 2017.gadam" izstrādes procesā" 6.3.punktu Ekonomikas ministrijai uzdots veikt papildu pasākumus, lai nodrošinātu plānoto ieņēmumu no valsts nodevas par reģistrācijas darbībām būvkomersantu reģistrā izpildi 2017. un 2018.gadā.” |
| Ekonomikas ministrija ir veikusi ieviestā regulējuma efektivitātes novērtējumu, konstatējot vairākas regulējuma nepilnības.  |
| Ekonomikas ministrijas 2017.gada 12.septembra tikšanās ar būvniecības nozares pārstāvjiem, kurā panākta vienošanās par regulējuma konceptuālajiem jautājumiem. |

 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 25.februāra noteikumi Nr.116 „Būvkomersantu reģistrācijas noteikumi”, nosaka kārtību un nosacījumus komersantu reģistrācijai un izslēgšanai no būvkomersantu reģistra, reģistra datu saturu un izmantošanu, par reģistrācijas darbībām maksājamās valsts nodevas apmēru un maksāšanas kārtību. Grozījumi sagatavoti, lai:1. nodrošinātu Ministru kabineta 2016.gada 31.maija sēdes protokola Nr.26, 39.§ 6.3.punkta izpildi;
2. vienādotu nodevas piemērošanu attiecībā uz visiem būvkomersantiem;
3. noteiktu pārbaudāmu lielumu, no kura tiek aprēķināta būvkomersantu nodeva;
4. noteiktu būvkomersantu nodevas maksāšanas atvieglojumus atbilstoši Būvniecības likuma deleģējumam;
5. novērstu noteikumu piemērošanas laikā konstatēto nepilnību attiecībā uz būvspeciālistu nodarbināšanas ierobežojumiem.

Šobrīd valsts nodeva ir diferencēta atkarībā no būvkomersanta **pašu spēkiem** sniegto pakalpojumu apjoma Latvijā konkrētajā gadā šādā apmērā: no 0 līdz 50 000 *euro* – 100 *euro*;no 50 001 līdz 500 000 *euro* – 500 *euro*;no 500 001 līdz 1 000 000 *euro* –1000 *euro*;no 1 000 001 līdz 5 000 000 *euro* – 2000 *euro*;no 5 000 001 līdz 10 000 000 *euro* – 3000 *euro*;vairāk par 10 000 000 *euro* – 5000 *euro*.Minētais nosacījums lielāko slogu uzliek apakšuzņēmumiem, kuru apgrozījumu lielākoties veido tieši pašu spēkiem veiktie būvdarbi. Galveno būvdarbu veicēju pašu spēkiem veiktie darbi pamatā, sastāda mazu daļu no kopējā apgrozījuma. Līdz ar to veidojas situācija, ka valsts nodevas apmēra procentuāla attiecība pret kopējo būvkomersanta apgrozījumu var svarstīties no 0.01% līdz 1%. Noteikumu projektā paredzēts, ka turpmāk valsts nodevu par ikgadējās informācijas iekļaušanu būvkomersantu reģistrā būvkomersants maksās **no iepriekšējā kalendārā gada neto apgrozījuma** līdz šim noteiktajā apmērā:no 0 līdz 50 000 *euro* – 100 *euro*;no 50 001 līdz 500 000 *euro* – 500 *euro*;no 500 001 līdz 1 000 000 *euro* –1000 *euro*;no 1 000 001 līdz 5 000 000 *euro* – 2000 *euro*;no 5 000 001 līdz 10 000 000 *euro* – 3000 *euro*;vairāk par 10 000 000 *euro* – 5000 *euro*.Nodevas ir diferencētas atkarībā no būvkomersanta apgrozījuma konkrētajā gadā, tādējādi nodrošinot taisnīgu pieeju nozares finansēšanas jautājumā t.i. komersantam ar lielāku apgrozījumu nosakot lielāku maksājamo nodevu, savukārt komersantam ar mazāku apgrozījumu – attiecīgi mazāku maksājamo nodevu.Visus nodevas ieņēmumus var izlietot tikai būvniecības politikas izstrādei un ieviešanai (t.sk. Ekonomikas ministrijas Būvniecības politikas departamenta, Būvniecības valsts kontroles biroja izdevumu segšanai), t.sk. atlīdzībai un precēm un pakalpojumiem atbilstoši nodevas mērķim valsts budžeta izdevumu segšana būvniecības valsts kontroles sistēmas uzturēšanai un nodrošināšanai, būvniecības politikas izstrādes nodrošināšanai, nozares izpētes pasākumiem, nozares reputācijas un konkurētspējas celšanas pasākumiem. Minēto mērķu realizācija kopumā nodrošinās drošu un kvalitatīvu būvniecību, kā arī administratīvā sloga mazināšanu, būvniecības nozares produktivitātes celšanu. Normatīvo aktu pilnveidošana ietekmēs visus būvniecības dalībniekus, nodrošinot kvalitatīvu būvniecības pakalpojumu saņemšanu.Gatavojot likumprojektu “Par vidējā termiņa budžeta ietvaru 2019., 2020. un 2021.gadam” atbilstoši Centrālās statistikas pārvaldes informācijai par pašu spēkiem veikto būvdarbu pieaugumu kārtējā gada pirmajā pusgadā salīdzinājumā ar iepriekšējo periodu, nepieciešams precizēt valsts nodevas par reģistrācijas darbībām būvkomersantu reģistrā apmēru un Ekonomikas ministrijas bāzes izdevumus. Reģistrācija būvkomersantu reģistrā ir priekšnosacījums, lai veiktu komercdarbību projektēšanā un būvniecībā. Vienlaicīgi spēkā esošais regulējums paredz, ka būvkomersantu reģistrā nereģistrē būvkomersantus, kas veic būvdarbus, nenodarbinot būvspeciālistus (būvdarbi, kurus veic, pamatojoties uz apliecinājuma karti vai paskaidrojuma rakstu). Saskaņā ar Valsts ieņēmumu dienesta sniegto informāciju pakalpojumus arhitektūras un būvniecības jomā sniedz ap 10 000 komersantiem, būvkomersantu reģistrā ir reģistrēti 5211 komersanti, būvniecības nodevu maksā ap 4600 komersantiem. Atbilstoši spēkā esošajam regulējumam būvkomersanti, kas veic būvdarbus vai sniedz būvuzraudzības pakalpojumus, maksā nodevu, savukārt būvkomersanti, kas sniedz arhitektūras (projektēšanas) pakalpojumus, nodevu nemaksā. Tāpat nodevu nemaksā būvkomersanti, kas veic būvdarbus, bet kuriem saskaņā ar normatīvo regulējumu nav jāreģistrējas būvkomersantu reģistrā. Nav pamata atbrīvot no būvkomersantu nodevas nomaksas daļu no būvkomersantiem. Šāds izņēmums nenodrošina vienlīdzīgus nosacījumus starp visiem būvkomersantiem. Noteikumu projekts paredz, ka turpmāk būvkomersantu ikgadējo valsts nodevu būs jāmaksā visiem komersantiem, kas sniedz arhitektūras, elektroenerģētikas un būvniecības pakalpojumus. 1. Pašu spēkiem veikto būvdarbu apjomu būvkomersantu reģistrā ievada pats būvkomersants. Šāds rādītājs netiek norādīts citās valsts datu bāzēs un nav pārbaudāms lielums. Neto apgrozījuma summa, no kuras turpmāk paredzēts aprēķināt valsts nodevas apmēru ir pārbaudāms rādītājs citās valsts datu sistēmas.
2. 2017.gada 10.jūlijā spēkā stājās grozījumi Būvniecības likumā, kas cita starpā papildināja deleģējumu Ministru kabinetam noteikt atvieglojumus būvkomersantu nodevas maksāšanai. Izstrādātais Ministru kabineta noteikumu projekts paredz, ka tiem būvkomersantiem, kuri būs parakstījuši nozares darba koplīgumu Darba likumā noteiktajā kārtībā, pēc līguma stāšanās spēkā, ikgadējā valsts nodeva būs jāmaksā 50% procentu apmērā no noteiktā. Atvieglojuma mērķis ir veicināt pašas nozares aktīvu iesaistīšanos nozares pilnveidošanā un turpmākā attīstībā, paredzot būtisku nodarbināto sociālās aizsardzības līmeņa paaugstināšanu. Kā rāda Skandināvijas un Ziemeļvalstu pieredze ģenerālvienošanās noslēgšana būtiski uzlabo nozares konkurētspēju, ierobežo ēnu ekonomiku, dodot lielu ieguldījumu apgrozījuma un attiecīgi arī nodokļu ieņēmumu pieaugumam. Nozares ģenerālvienošanās parakstīšana un stāšanās spēkā valsts budžetā nodokļu ieņēmumos dos ievērojamu ieguvumu un kompensēs būvkomersantu nodevas samazinājumu.
3. Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” 5.2.apakšpunktā, noteikts, ka komersants var pretendēt uz reģistrāciju būvkomersantu reģistrā, ja tā nodarbinātais būvspeciālists vienlaikus kā būvspeciālists nav darba tiesiskajās attiecībās ar vairāk nekā diviem citiem komersantiem, kas reģistrēti reģistrā. Analizējot izveidojušos praksi, ir secināts, ka normatīvajos aktos noteiktais ierobežojums nav sasniedzis savu mērķi - samazināt risku, ka būvspeciālists vienlaicīgi iesaistās vairākos būvniecības procesos, pildot savus pienākumus nepilnvērtīgi, apdraudot kopējā būvniecības procesa kvalitāti un efektivitāti, jo tas nenovērš risku attiecībā uz būvspeciālista noslodzes riskiem un fiktīvi sniegtā pakalpojuma riskiem. Ņemot vērā, ka sertificētie speciālisti var noslēgt, piemēram, pakalpojuma līgumus ar citiem būvkomersantiem, joprojām saglabājas risks, ka viens būspeciālists var tikt nodarbināts lielā objektu skaitā, kas liedz viņam veikt savus pienākumus pietiekamā kvalitātē. Ņemot vērā minēto, noteikumu projektā minēto ierobežojumu paredzēts atcelts. Pēc grozījumu stāšanās spēkā būvspeciālistu profesionālās darbības kontrole tiks nodrošināta Būvniecības informācijas sistēmā, tai skaitā izmantojot elektroniskā darba laika uzskaites datus.

Izmaiņas stāsies spēkā no 2018.gada 1.janvāra. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz būvkomersantu reģistrā jau reģistrētajiem būvkomersantiem, gan arī uz tiem komersantiem, kas reģistrēsies būvkomersantu reģistrā. Šobrīd būvkomersantu reģistrā ir reģistrēti 5211 būvkomersanti. Saskaņā ar Valsts ieņēmumu dienesta datiem, būvniecības pakalpojumus sniedz aptuveni 10 000 komersantu.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs netiek palielināts. Attiecībā uz uzņēmumiem ar lielu pašu spēkiem veiktā darba apjomu kopējā apgrozījumā, tas tiek samazināts. Tiek nodrošināti vienlīdzīgi un taisnīgi nosacījumi nodevas aprēķināšanai un samaksai.Tie atcelts ierobežojums būvspeciālista nodarbinātībai ne vairāk kā pie trīs būvkomersantiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzi-not ar valsts budžetu kārtē-jam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 490 895 |  0 | 994 805 | 994 805 |  994 805 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 490 895 |  0 | 994 805 | 994 805 |  994 805 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  2 167 933 |  | 300 000 | 300 000 | 300 000 |
| 2.1. valsts pamatbudžets |  2 167 933 |  | 300 000 | 300 000 | 300 000 |
|  2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  X |   | 694 805 |  694 805 |  694 805 |
| 3.1. valsts pamatbudžets | X  |   |  694 805 | 694 805 | 694 805 |
| 3.2. speciālais budžets |  0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X |  0 | 694 805 | 694 805 | 694 805 |
| 5.1. valsts pamatbudžets |  0 | 694 805 | 694 805 | 694 805 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Aprēķins pēc Valsts ieņēmumu dienesta sniegtajiem datiem par uzņēmumiem, kas sniedz arhitektūras un būvniecības pakalpojumus un to neto agrozījumiem (dati par 2016. gadu):- no 0 līdz 50 000 EUR - 6581 būvkomersanti, no tiem 4 239 komersantu gada apgrozījums ir mazāks par 15 000 euro, ir pamats pieņemt, ka tie bija uz vienu projektu dibināti uzņēmumi un tie netiek ņemti vērā, aprēķinot plānotots ieņēmumus) plānotā nodeva 100 *euro* gadā **(2342 x 100 *euro* = 234 200 *euro*)**- no 50 001 līdz 500 000 EUR – 2571 būvkomersanti (no tiem 994 ir ar apgrozījumu līdz 100 000. Pastāv iespēja, ka daļa no tiem darbojas mikrouzņēmuma režīmā un pēc nodevas piemērošanas apvienosies vai pāries uz cita veida atttiecībām. Nodevas ieņēmumu aprēķinā šie uzņēmumi netiek ņemti vērā) plānotā nodeva 500 *euro* gadā **(1577x 500 *euro* = 788 500 *euro*)**- no 500 001 līdz 1 milj. EUR – 418 būvkomersanti, plānotā nodeva 1000 *euro* gadā **(418 x 1000 *euro* = 418 000 *euro*)**- no 1 milj. līdz 5 milj. EUR – 359 būvkomersanti (daļa no tiem ir reģistrētas kā pilnsabiedrības, kas pamatā ir izveidotas konkrēta projekta īstenošanai, tiek piemērota skaita korekcija 5%), plānotā nodeva 2000 *euro* gadā **(341 x 2000 *euro =* 682 000 *euro*)**- no 5 milj. līdz 10 milj. EUR – 48 būvkomersanti daļa no tiem ir reģistrētas kā pilnsabiedrības, kas pamatā ir izveidotas konkrēta projekta īstenošanai, tiek piemērota skaita korekcija 5%), plānotā nodeva 3000 *euro* gadā **(46 x 3000 *euro =* 138 000 *euro*)**- virs 10 milj.– 45 būvkomersanti, plānotā nodeva 5000 *euro* gadā **(45 x 5000 *euro =* 225 000 *euro*);** **234 200 + 788 500+ 418 000 + 682 000 + 138 000 + 225 000 = 2 485 700 *euro***2 167 933 *euro* 2017.gada izdevumi plānoti 2017.-2019.gada apstiprinātā budžeta ietvarā. Papildu 2018.gada izdevumi  300 000 *euro,* t.sk. 194 872 *euro* - no visiem ieņēmumiem plānoti nepieciešamajiem pakalpojumiem, Būvniecības nozares attīstības stratēģijā 2017.-2024.gadam identificēto rīcības virzienu pasākumu izstrādei, būvnormatīvu, būvniecības nozares produktivitātes veicināšanas pasākumu izpētei, būvniecības eksporta veicināšanas pasākumu īstenošanai, u.c. nepieciešamo pakalpojumu iegādei, 98 808 *euro* atlīdzībai, lai nodrošinātu atlīdzību būvniecības politikas plānošanas dokumentu un normatīvo aktu izstrādē un būvdarbu un ēku ekspluatācijas uzraudzībā iesaistītajiem darbiniekiem atbilstoši apstiprinātajām amatu kategorijām, 6 320 *euro* darba vides nodrošināšanai, nepieciešamo informācijas sistēmu licenču maksai, datortehnikas u.c. iekārtu iegādei.Gatavojot likumprojektu “Par vidējā termiņa budžeta ietvaru 2019., 2020. un 2021.gadam” atbilstoši būvkomersantu nodevas ieņēmumiem kārtējā gada pirmajā pusgadā salīdzinājumā ar iepriekšējo periodu un atbilstoši Centrālās statistikas pārvaldes informācijai par pašu spēkiem veikto būvdarbu pieaugumu kārtējā gada pirmajā pusgadā salīdzinājumā ar iepriekšējo periodu, paredzēts precizēt ieņēmumu prognozes par reģistrācijas darbībām būvkomersantu reģistrā apmēru un Ekonomikas ministrijas bāzes izdevumus. 2019.gadā un turpmāk papildu izdevumi plānoti Būvniecības nozares attīstības stratēģijā 2017.-2024.gadam identificēto rīcības virzienu pasākumu izstrādei, būvnormatīvu, būvniecības nozares produktivitātes veicināšanas pasākumu izpētei un ekonomisko pamatojumu sagatavošanai, nozares attīstības novērtējumu veikšanai, pakalpojumu eksporta veicināšanas pasākumu īstenošanai, kopējo nozares projektu izstrādei u.c. nepieciešamo pakalpojumu iegādei. Plānoto pakalpojumu saraksts tiks izskatīts Latvijas Būvniecības padomē.Detalizētu izdevumu aprēķinu skat. anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2017. gadā ieņēmumi no nodevas atbilst likuma “Par valsts budžetu 2017. gada” plānotās nodevas apmēram un plānotie izdevumi, atbilstoši piešķirtajai dotācijai, lai nodrošinātu būvniecības pakalpojumu administrēšanu un BVKB darbību.Lai nodrošinātu noteikumu projekta īstenošanu, nepieciešams veikt pielāgošanas darbus Būvniecības informācijas sistēmā. Ņemot vērā līdz šim esošās Būvniecības informācijas sistēmas izstrādes un pielāgošanas izmaksas, aprēķināts, ka noteikumu projektā paredzēto grozījumu ieviešanai nepieciešamas 25 cilvēkdienas. Vienas cilvēkdienas izmaksas ir 310 EUR (neieskaitot PVN), līdz ar to pielāgošanas izmaksas varētu sasniegt 9 378 EUR (25  x (310 + PVN 21%)). |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrībai publiski ir pieejams Ekonomikas ministrijas mājās lapā, Ministru kabineta mājās lapā. Noteikumu projekts tika prezentēts 2017.gada 9.maija Būvniecības padomes sēdē.Ekonomikas ministrijas 2017.gada 12.septembra tikšanās ar būvniecības nozares pārstāvjiem, kurā panākta vienošanās par regulējuma konceptuālajiem jautājumiem. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Būvniecības valsts kontroles birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV., V. sadaļa – projekts šo jomu neskar.*

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra vietnieks J.Stinka

Beinare, 67013174

ilze.beinare@em.gov.lv

Soida, 67013034

santa.soida@em.gov.lv